Na temelju članka 18. Statuta KGZ-a i članaka 12. i 15. Zakona o javnoj nabavi (NN 120/16, NN 114/22), Upravno vijeće KGZ-a na sjednici održanoj dana 30.04.2024. donosi

**DRUGE IZMJENE**

**PRAVILNIKA**

**O PROVOĐENJU POSTUPAKA JEDNOSTAVNE NABAVE ROBA, RADOVA I USLUGA**

 **Članak 1.**

Upravno vijeće Knjižnica grada Zagreba donijelo je na sjednici dana 01.09.2022. Pravilnik o provođenju postupaka jednostavne nabave roba, radova i usluga u Knjižnicama grada Zagreba, a na sjednici Upravnog vijeća održanoj dana 22.09.2023. Prve izmjene tog pravilnika.

Ovim drugim izmjenama Pravilnika o provođenju postupaka jednostavne nabave mijenja se članak 12. stavak 2. na način da sada glasi:

„ U provedbi postupaka jednostavne nabave moraju sudjelovati najmanje dva (2) člana povjerenstva, od kojih najmanje jedan član mora posjedovati certifikat iz područja javne nabave.
U slučaju spriječenosti nekog od imenovanih članova povjerenstva, ravnatelj odlukom može imenovati zamjenu za spriječenog člana povjerenstva.
Imenovana zamjena sudjeluje u provedbi postupaka jednostavne nabave umjesto spriječenog člana.“

**Članak 2.**

Ostale odredbe Pravilnika o provođenju postupaka jednostavne nabave roba, radova i usluga u Knjižnicama grada Zagreba, koji je donesen na sjednici Upravnog vijeća KGZ-a 01.09.2022. a koje odredbe nisu u suprotnosti s Prvim i Drugim izmjenama Pravilnika ostaju na snazi.

**Članak 3.**

Ove izmjene Pravilnika o provođenju postupaka jednostavne nabave roba, radova i usluga u Knjižnicama grada Zagreba bit će objavljene na oglasnoj ploči i mrežnim stranicama Knjižnica grada Zagreba te stupaju na snagu dan nakon dana objavljivanja na oglasnoj ploči Ustanove.

U Zagrebu, 30.04.2024.

Broj : 447

Predsjednica Upravnog vijeća
 Aleksandra Cvitković

Ove izmjene objavljene su na oglasnoj ploči KGZ-a dana 30.04.2024. a stupaju na snagu dana 01.05.2024.

 v.d. ravnatelja Knjižnica grada Zagreba
 Maja Bodiš, viša knjižničarka